32001R1564
L 208/14
JURNALUL OFÍCIAL AL UNIUNII EUROPENE
REGULAMENTUL (CE) NR. 1564/2001 AL COMISIEI
din 31 iulie 2001
de modificare a Regulamentului (CE) nr. 562/2000 în ceea ce privește ambalarea în vid a anumitor tranșe de carne de vită de intervenție și de rectificare a Regulamentului (CE) nr. 1209/2001
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1254/1999 al Consiliului din 17 mai 1999 privind organizarea comună a pieței în sectorul cărnii de vită și mânzat (1), astfel cum a fost modificat ultima dată prin Regulamentul (CE) nr. 1512/2001 (2), în special articolul 47 alineatul (8),
întrucât:
(1)
Regulamentul (CE) nr. 562/2000 al Comisiei din 15 martie 2000 de stabilire a normelor de aplicare a Regulamentului (CE) nr. 1254/1999 al Consiliului în ceea ce privește regimurile de achiziție prin intervenție publică în sectorul cărnii de vită (3), astfel cum a fost modificat ultima dată prin Regulamentul (CE) nr. 1082/2001 (4), stabilește, în special, norme privind ambalarea tranșelor imediat după dezosarea cărnii, precum și cerințe specifice privind dezosarea cărnii de intervenție.
(2)
Pe baza experienței acumulate, este necesară clarificarea situației cu privire la posibilitatea de ambalare în vid a anumitor tranșe individuale de carne de vită de intervenție. Prin urmare, Regulamentul (CE) nr. 562/2000 ar trebui modificat în consecință.
(3)
Articolul 1 alineatul (2) litera (b) din versiunea în limba engleză a Regulamentului (CE) nr. 1209/2001 al Comisiei din 20 iunie 2001 de derogare de la Regulamentul (CE) nr. 562/2000 de stabilire a normelor de aplicare a Regulamentului (CE) nr. 1254/1999 al Consiliului în ceea ce privește regimurile de achiziție prin intervenție publică în sectorul cărnii de vită (5), astfel cum a fost modificat prin Regulamentul (CE) nr. 1496/2001 (6), conține o eroare. Prin urmare, regulamentul menționat anterior ar trebui rectificat.
(4)
Măsurile prevăzute de prezentul regulament sunt conforme cu avizul Comitetului de gestionare a cărnii de vită și vițel,
ADOPTĂ PREZENTUL REGULAMENT:
Articolul 1
În anexa V la Regulamentul (CE) nr. 562/2000 se adaugă punctul 3 după cum urmează:
„3 AMBALAREA ÎN VID A ANUMITOR TRANȘE INDIVIDUALE
Statele membre pot decide să autorizeze ambalarea în vid, în locul ambalării individuale prevăzute la punctul 1, pentru tranșele înregistrate sub codurile INT 12, 13, 14, 15, 16, 17 și 19.”
Articolul 2
Articolul 1 alineatul (2) litera (b) din versiunea în limba engleză a Regulamentului (CE) nr. 1209/2001 se citește după cum urmează:
„(b)
pot fi achiziționate prin intervenție următoarele: sferturi anterioare formate cu cinci coaste, obținute prin tranșare dreaptă de la carcasele sau semicarcasele menționate la articolul 4 alineatul (2) din Regulamentul (CE) nr. 562/2000; prețul sferturilor anterioare se calculează prin aplicarea coeficientului de 0,80 la prețul carcasei.”
Articolul 3
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 31 iulie 2001.